[{"text_idx": "#000001", "text": "Programmi eesma\u0308rk on kindlustada Kasahstani, kui Kesk-Aasia suurima majanduse positsiooni. Erilist ta\u0308helepanu saab to\u0308o\u0308stuse moderniseerimine, ekspordi-, transiidi- ja energiasuutlikkuse arendamine. Suursaadik Seitimovi arvates peaks Eesti ettevo\u0303tetele huvi pakkuma eelko\u0303ige Kasahstani IT-sektori kui ekspordile orienteeritud to\u0308o\u0308stuse ja po\u0303llumajanduse arenguplaan ning transiidi valdkond. Kuna IT sektoril ja transiidil on oluline roll ka Eesti majanduses, saavad osapooled selles valdkonnas edukalt suhelda."}, {"text_idx": "#000002", "text": "Kasahstani suursaadiku so\u0303nul ootab korraldamist ka Eesti-Kasahstani valitsuskoosto\u0308o\u0308 komisjoni korraline kohtumine ning vajalikud on ko\u0303rgetasemelised visiidid riikide vahel. Loe kohtumisest pikemalt siit"}, {"text_idx": "#000004", "text": "Vastu vo\u0303ttis meid BLRT Grupi juhatuse no\u0303unik Roman Vinartshuk, kes andis u\u0308levaate to\u0308o\u0308stusettevo\u0303tte tegevustest, va\u0308ljakutsetest, tulevikuplaanidest jpm."}, {"text_idx": "#000005", "text": "Roman kutsus Eesti ettevo\u0303tteid ka oma vahel rohkem koosto\u0308o\u0308d tegema. Positiivse na\u0308itena to\u0303i ta va\u0308lja BLRT Grupi ja Saaremaal asuva Baltic Workboatsi, kellega koos ehitatakse u\u0308hisprojekti raames Leedus Klaipe\u0307da sadamale ta\u0308iselektrilist ja\u0308a\u0308tmete korjelaeva."}, {"text_idx": "#000006", "text": "Kriitikat pa\u0308lvis aga Eesti vo\u0303o\u0303rto\u0308o\u0308jo\u0303u kvoodipoliitika, mis praegusel kujul piirab olulisel ma\u0308a\u0308ral to\u0308o\u0308tajate leidmist ja palkamist, pa\u0308rssides sellega omakorda to\u0308o\u0308stusettevo\u0303tete arengut ning kasvu u\u0308ldiselt. Kahju sellest on ka Eestile, sest majandusele vajalik lisandva\u0308a\u0308rtust toov to\u0308o\u0308 kolib aina enam naaberriikidesse."}, {"text_idx": "#000007", "text": "Ka\u0308sitleti ka BLRT Grupi kinnisvaraarendusi ning edasisi plaane Noblessneris, kus kunagisele allveelaevatehase ning laevaremonditehase alale on antud uus elu sadamalinnaku loomisega. Jutuks tuli ka koosto\u0308o\u0308 muinsuskaitseametiga."}, {"text_idx": "#000008", "text": "Oleme ta\u0308nulikud BLRT Grupile sooja vastuvo\u0303tu eest. Aita\u0308h ko\u0303igile osalejatele ning kohtumiseni juba ja\u0308rgmistel u\u0308ritustel."}, {"text_idx": "#000009", "text": "ICC Akadeemia sertifikaadi omanike arv sai lisa"}, {"text_idx": "#000010", "text": "Ta\u0308na (09.06.2023) andis Andrei Barotov ennast rahvusvahelise proktorifirma ka\u0308sutusse et sooritada lo\u0303pueksam koolitusel \u201eICC Akadeemia sertifikaat ekspordis-impordis EIC-5. EMI EWT/ICC Eesti pa\u0308devuskursus va\u0308liskaubanduse osalisele\u201c Pa\u0308rastlo\u0303unaks oli to\u0308o\u0308 edukalt tehtud \u2013 hindeks 94 punkti!"}, {"text_idx": "#000012", "text": "Sertifikaadikursus kestis ma\u0308rtsist kuni juunini 2023, andes talle vo\u0303imaluse arendada oma oskusi ja teadmisi rahvusvahelise kaubanduse ja logistika valdkonnas."}, {"text_idx": "#000013", "text": "Omandatud va\u0308rskete teadmiste kinnituseks pa\u0308rjati Andrei nii rahvusvaheliselt tunnustatud EIC sertifikaadi kui ka ICC Eesti/EMI-EWT pa\u0308devusdiplomiga."}, {"text_idx": "#000015", "text": "Ja\u0308rgmine sertifikaadikursus EIC alustab 20. oktoobril, lo\u0303pueksamiga 12. jaanuaril. Registreerimine on avatud!"}, {"text_idx": "#000016", "text": "Andrei kooliteed rahastas Euroopa Sotsiaalfond.\nMeede: 2014-2020.3.2 To\u0308o\u0308turuteenused tagamaks paremaid vo\u0303imalusi ho\u0303ives osalemiseks\n\u201eUute oskuste ja kogemustega to\u0308o\u0308turule\u201c"}, {"text_idx": "#000018", "text": "27. ja 29. ma\u0308rtsil 2023 toimub 7. ICC Euroopa rahvusvahelise vahekohtu konverents!"}, {"text_idx": "#000019", "text": "U\u0308ritus algab esmaspa\u0308eval, 27. ma\u0308rtsil konverentsiga, millele ja\u0308rgneb kolmapa\u0308eval, 29. ma\u0308rtsil ICC Maailma A\u0308rio\u0303iguse Instituudi koolitus teemal \u201cMenetluse la\u0308biviimine ja kohtuasjade haldamine \u2013 vahekohtuniku vaatenurk\u201d."}, {"text_idx": "#000020", "text": "Soovitame konverentsi spetsialistidele, kes soovivad sammu pidada viimaste vahekohtu institutsionaalsete arengutega ja vahekohtu arenguga kogu Euroopas."}, {"text_idx": "#000021", "text": "Praktiseerivad juristid, ettevo\u0303ttete no\u0303ustajad, vahekohtunikud, vahendajad, a\u0308rispetsialistid ja akadeemikud u\u0308le kogu maailma"}, {"text_idx": "#000022", "text": "Varajase tellija hinnad (kehtivad kuni 10. veebruar 2023)"}, {"text_idx": "#000023", "text": "Pakett: Konverents + treening: 20% hinnasoodustus"}, {"text_idx": "#000024", "text": "(ICC Eesti liikmetele lisahinnasoodustus 20% u\u0308lalmainitud hindadele, kasutades Eesti rahvuskomitee sooduskoodi. Sooduskoodi saamiseks po\u0308o\u0308rduge icc@icc-estonia.ee)"}, {"text_idx": "#000025", "text": "Rohkem infot konverentsist leiad: #description"}, {"text_idx": "#000026", "text": "Detsembrikuu o\u0303htuklubi Ukraina Kreeka-Katolikus Kirikus"}, {"text_idx": "#000027", "text": "Kaunis talvises vanalinnas on po\u0303hjapoolse mu\u0308u\u0308ri vastas peidetud u\u0308ks va\u0308ike, kuid huvitava looga kirik. Jo\u0303ulukuise o\u0303htuklubi veetsime Jumalale la\u0308hemal: ku\u0308lastasime Ukraina Kreeka-Katoliku Kirikut."}, {"text_idx": "#000028", "text": "Vastu vo\u0303eti meid soojalt, kiriku ajaloost, 1997. aasta po\u0303lengust ja renoveerimisto\u0308o\u0308dest, ikoonidest ja Ukraina teemadel ra\u0308a\u0308kisid meile diakon Andrei ja isa Roman. Vastuse leidsid ku\u0308simused nagu miks on kirikus u\u0308hel ikoonil kujutatud endist valitsusjuhti Mart Laari? Miks ka\u0308ivad jutlused pu\u0308stiseistes?"}, {"text_idx": "#000029", "text": "Huvitav jutuajamine ja\u0308tkus o\u0303htuso\u0308o\u0308gilauas, kus klubilised said ennast kosutada ehtsa Ukraina bors\u030ci ja vareenikutega."}, {"text_idx": "#000030", "text": "Eestile ja eestlastele avaldas isa Roman ta\u0308nulikkust toetuse ja abi eest Ukrainale ja Ukrainlastele."}, {"text_idx": "#000032", "text": "Sertifikaadikursuse EIC IV lennu lo\u0303petamine"}, {"text_idx": "#000033", "text": "Toimus pidulik EIC sertifikaadikursuse IV lennu lo\u0303petamine. Vo\u0303ib ro\u0303o\u0303mu tunda, sest ko\u0303ik mo\u0308o\u0308dunud aasta novembris alustanud kursuslased jo\u0303udsid eduka lo\u0303pptulemuseni ja teenisid va\u0308lja nii rahvusvaheliselt tunnustatud EIC sertifikaadi kui ka EMI-EWT pa\u0308devusdiplomi."}, {"text_idx": "#000036", "text": "Kinnitamaks enda erialast pa\u0308devust saavad ko\u0303ik sertifikaadikursuse lo\u0303petajad ennast lisada ICC Akadeemia Alumni lehele."}, {"text_idx": "#000041", "text": "Paul alustas: \u201cJustice is Blind\u201d See on viide o\u0303iglase o\u0303igusmo\u0303istmise jumalanna Justitia kinniseotud silmadele. Kohus olgu erapooletu, la\u0308htugu seadusest so\u0303ltumata kohtualuse isikust. Ta to\u0303i ridamisi na\u0308iteid, kus Eesti o\u0303igusriik ei ole olnud \u201cblind (pime)\u201d. Na\u0308iteks vo\u0303rreldes Mailis Repsi ja Liina Kersna kaasusi, kus esimesel juhul on tegemist maksimaalselt 7 tuhande eurose kahjuga, teisel juhul on tegemist riigihangete seaduse rikkumisega, mis tekitas riigile mitme miljonilise kahju. Analoogseid na\u0308iteid jagus ja Tiit Tammema\u0308gi tuli va\u0308lja va\u0308itega: Eesti o\u0303igusriik ta\u0308nasel kujul on po\u0303hiseaduse vastane, sest po\u0303hiseaduse ja\u0308rgi on meie riik rajatud vabadusele, o\u0303iglusele ja o\u0303igusele. Kui o\u0303igus annab ebao\u0303iglasi lahendusi, siis see on ju po\u0303hiseaduse riive ja need ko\u0303rged poliitikud, kes uhkustavad o\u0303igusriigiga on kas ku\u0308u\u0308nikud vo\u0303i rumalad vo\u0303i mo\u0303lemad kokku."}, {"text_idx": "#000042", "text": "Teema kokkuvo\u0303tteks kiitis Paul Keres meie kohtunikke, kes reeglina on to\u0308o\u0308kad, pu\u0308hendunud ja asjatundlikud. Seega lootust on! Klubio\u0303htu kestis u\u0308le kolme tunni."}, {"text_idx": "#000043", "text": "ICC Eesti detsembrikuu o\u0303htuklubi on traditsiooniliselt jo\u0303ulukuine. 14. detsembril la\u0308heme Ukraina Kreeka-Katoliku kirikusse."}, {"text_idx": "#000046", "text": "ICC arbitraaz\u030ci ja alternatiivsete vaidluste lahendamise meetodite (ADR) komisjoni eesma\u0308rk on ja\u0308lgida seadusandlikke ja tehnoloogilisi arenguid ning vahekohtumenetluse praktikat u\u0308le maailma ning tagada, et ICC vaidluste lahendamise reeglid vastaksid nende mehhanismide kasutajate vajadustele."}, {"text_idx": "#000048", "text": "Pole teemat millest Raivo Vare ei oskaks ra\u0308a\u0308kida, olgu selleks siis va\u0308lispoliitika, majandus vo\u0303i so\u0303jandus."}, {"text_idx": "#000049", "text": "O\u0303htu va\u0308ltel oli arutelusid ja jututeemasid palju. Naftastki va\u0308a\u0308rtuslikumaks muutunud kiipidest ning nende tulevikust. Tehnoloogiast, Hiinaga vo\u0303idujooksust tehisintellekti (AI) ja superarvutite vallas. Murekohaks la\u0308a\u0308ne va\u0308simine Ukraina so\u0303jast ning geopoliitilised tuuled maailmas, kus aina enam hakatakse Ukrainat vaherahu poole sundima. Elektribo\u0308rsist. Siiamaani ei teata, kes vo\u0303i mis ajas elektrihinna 4000 euroni megavatt-tunni kohta. Eesti poliitikast ra\u0308a\u0308kides arvas ta, et olenevalt talve raskusest selgub ka kevadistel valimistel vo\u0303itja. Inflatsiooni kohta ennustas ta raskeid aegu. Kindlasti ko\u0303rgemaid numbreid kui Eesti Pank on ennustanud. Inflatsioon liigub tsu\u0308kliliselt ning peale energiahindade to\u0303usu ennustas ta inflatsiooni kergitavateks teguriteks toodete ja toiduhindade kasvu ning viimasena teenuste hindade kasvu."}, {"text_idx": "#000050", "text": "Ta\u0308nuta\u0308heks suurepa\u0308rase esinemise eest sai Raivo ta\u0308nukirja ja eestikeelse va\u0308liskaubanduse publikatsioonide kogumiku Incoterms\u00ae1990, Incoterms\u00ae2000 ja Incoterms\u00ae2010."}, {"text_idx": "#000051", "text": "Ta\u0308name Raivo Varet ja ko\u0303iki osalejad kaasahaarava ja sisuka o\u0303htu eest!"}, {"text_idx": "#000053", "text": "Mo\u0308o\u0308dunud na\u0308dalal jagati auhindu Eesti ko\u0303ige edukamatele ning tublimatele ettevo\u0303tetele konkursi \u201eEttevo\u0303tluse auhind 2022\u201c raames. Ettevo\u0303tluse auhind on ko\u0303rgeim riiklik tunnustus ettevo\u0303tetele! EASi ja KredExi u\u0308hendasutuse ning Eesti To\u0308o\u0308andjate Keskliidu korraldatav Eesti pikima ajalooga ettevo\u0303tluskonkurss toimus ta\u0308navu 27. korda."}, {"text_idx": "#000057", "text": "Soovime ko\u0303ikidele vo\u0303itjatele palju o\u0303nne ja edu!"}, {"text_idx": "#000058", "text": "International Trade and Prosperity Week"}, {"text_idx": "#000060", "text": "ICC Eesti o\u0303htuklubi sai va\u0308a\u0308rika alguse. Hooaja esimese o\u0303htuklubi (28.09) veetsime Meriton konverentsi- ja spaa hotellis, peaasinejaks Kaitseva\u0308e juhataja kindralleitnant Martin Herem. Endiselt ei saa Venemaa vallutusso\u0303da Ukrainas ta\u0308helepanuta ja\u0308tta ning ka seekord ja\u0308tkasime Ukraina so\u0303ja teemal."}, {"text_idx": "#000061", "text": "Ootuspa\u0308raselt oli seekordse klubi vastu huvi suur ning osalejaid tuli palju. Jututeemasid jagus terveks o\u0303htuks ja informatsiooni Venemaast, Eesti Kaitseva\u0308e valmisolekust, Eesti julgeoleku hetkeseisust, 700 briti so\u0303duri koju naasmisest ja paljust muust said klubilised ku\u0308llaga."}, {"text_idx": "#000062", "text": "Kindralleitnant Heremi esinemine oli tasakaalukas ning mo\u0303jus rahustavalt. Kriisiajal peab riigikaitse olema kindlates ka\u0308tes."}, {"text_idx": "#000063", "text": "Ta\u0308name o\u0303htu peaesinejat kui ka ko\u0303iki osalejaid sisuka ja huvitava o\u0303htu eest!"}, {"text_idx": "#000064", "text": "ICC on kasutusele vo\u0303tnud uue kaubama\u0308rgi identiteedi, mis peegeldab u\u0308lemaailmse institutsiooni strateegilist suunda ja missiooni panna a\u0308ri toimima ko\u0303igi jaoks, iga pa\u0308ev ja ko\u0303ikjal."}, {"text_idx": "#000065", "text": "Uuendatud bra\u0308nd sisaldab ka kaasaegset ja elegantset logo. Va\u0308rskendatud logol kujundatud ja\u0308medas tru\u0308kis ICC on tuletatud pikkuskraadidest\u2013 see ro\u0303hutab ICC globaalset haaret rohkem kui 45 miljoni ettevo\u0303tte institutsionaalse esindajana enam kui 170 riigis."}, {"text_idx": "#000066", "text": "Uut va\u0308limust tutvustati sel na\u0308dalal Mehhikos toimunud ICC esindajate u\u0308lemaailmsel kohtumisel ning seda ta\u0308histati kogu maailmas, nii ICC WBO peakorteris Pariisis kui ka u\u0308lemere kontorites."}, {"text_idx": "#000067", "text": "ICC peasekreta\u0308r John W.H. Denton AO u\u0308tles: \u201cMe juhime ja u\u0308hendame ettevo\u0303tteid kogu maailmas, et tulla toime u\u0308lemaailmsete kriisidega. Vajasime va\u0308ljana\u0308gemist, mis peegeldaks meie to\u0308o\u0308 du\u0308naamilisust ja asjakohasust, ning usume, et praegu on ICC jaoks o\u0303ige aeg oma eesma\u0308rgi olemust paremini tabada ja edastada seda omana\u0308olise uue va\u0308limuse abil.\u201d"}, {"text_idx": "#000068", "text": "Sellest tulenevalt on ka ko\u0303igil rahvuskomiteedel uued logod, seal hulgas ka ICC Eestil. Meie ro\u0303o\u0303muks on uued logod kaunites sinimustvalgetes va\u0308rvitoonides."}, {"text_idx": "#000070", "text": "Hommikuklubis ka\u0308is ku\u0308las Revala OU\u0308. Revala OU\u0308 ajaloost ja va\u0308gevatest tegemistest andis u\u0308levaate ettevo\u0303tte tegevjuht Rein Viilu. Seekordne hommikuklubi oli eriline, kuna tegu oli esmakordselt hu\u0308briidsel kujul toimuva hommikuklubiga. Kohal olid osalejad meie juures Tammsaare A\u0308rikeskuses, kui ka Zoomis la\u0308bi interneti. Kohapeal osalejatel oli peale esitlust vo\u0303imalik ka na\u0308ha kuidas tehakse pulbrija\u0308a\u0308tist, ja\u0308a\u0308tisemasinaga ja\u0308a\u0308tise valmistamises ka\u0308tt proovida ning osaleda degustatsioonil."}, {"text_idx": "#000071", "text": "Saadet tasub vaadata/kuulata eelko\u0303ige eksportijatel, sest Rein Viilul on aastaku\u0308mneid kogemusi va\u0308lismaale eksportimises ja 34 va\u0308lisriiki eksportiv Revala turg on muljetavaldava haardega ulatudes Costa Ricast Lo\u0303una-Koreani. Soovitusi ja\u0308i saatest ko\u0303lama mitmeid- na\u0308iteks uutel eksportijatel soovitas Rein Viilu po\u0303hiro\u0303hku panna eelko\u0303ige tootearendusele, sest hea ja innovatiivne toode mu\u0308u\u0308b ennast ise ning juba kaotatud klienti on va\u0308ga raske tagasi vo\u0303ita. Samuti soovitas ta teha vo\u0303imalikult palju koosto\u0308o\u0308d, sest ettevo\u0303tjad ei pea olema u\u0308ksi, palju saab abi riigilt, teadusasutustelt ja ka EASist."}, {"text_idx": "#000073", "text": "Ta\u0308name Rein Viilut ja Revala meeskonda huvitava, hariva ja (maitse)meeliko\u0308itva hommikuklubi esinemise eest ning soovime edu tulevastes tegemistes!"}, {"text_idx": "#000074", "text": "O\u0303htuklubi hooaja lo\u0303petas Kalev Stoicescu"}, {"text_idx": "#000075", "text": "Lo\u0303ppes ICC Eesti o\u0303htuklubi hooaeg. Tervisekriisi to\u0303ttu sai klubihooaeg ku\u0308ll kannatada, kuid sellest hoolimata sai klubi esinejate nimekiri muljetavaldav. O\u0303htuklubi ka\u0308is sellel hooajal rahva lemmik arst dr Arkadi Popov, ettevo\u0303tlus- ja infotehnoloogia minister Andres Sutt, riigikogulane Mihhail Lotman ning hooaja viimaseks ku\u0308lalisesinejaks oli Rahvusvahelise Kaitseuuringute Keskuse teadur Kalev Stoicescu."}, {"text_idx": "#000076", "text": "Maikuu klubio\u0303htu keskseks teemaks oli Ukrainas toimuv so\u0303da. Esineja avas konflikti olemust ning selle mo\u0303jusid. Samuti tuli jutuks integratsioon, eestikeelne haridus ja muu.\nHuvi seekordse klubi vastu oli suur ning ka klubiliste poolt esitatud ku\u0308simused olid asjakohased, mis hoidsid u\u0308leval aktiivset arutelu lo\u0303puminutiteni."}, {"text_idx": "#000078", "text": "Vaata ka galeriid klubio\u0303htust siin"}, {"text_idx": "#000079", "text": "Ja\u0308rgmine klubio\u0303htu toimub peale suvist puhkepausi septembris."}, {"text_idx": "#000081", "text": "Arbitraaz\u030ci ehk vahekohut tutvustava sarja viimane osa lo\u0303ppes sisuka u\u0308levaate ja aruteluga teemal vahekohtute sarnasused ning erinevused erinevates institutsioonides.\nSeekordsel seminaril ra\u0308a\u0308kis Pirkka-Marja Po\u0303ldvere erinevate vahekohtute ning ka Eesti Kaubandus- To\u0308o\u0308stuskoja vahekohtu tugevustest ja no\u0303rkustest. ICC arbitraaz\u030ci tutvustas osalejatele Triinu Hiob, kes on samuti ICC rahvusvahelise vahekohtu u\u0308ks liikmetest.\nOmapoolsed kommentaarid ja soovitused andis vaatajatele ICC Eesti auesimees Tiit Tammema\u0308gi, PhD, kelle poolt ja\u0308i ko\u0303lama u\u0308he arbiitri soovitus, et ka ko\u0303ige parem arbitraaz\u030ci otsus ja\u0308a\u0308b alati alla ko\u0303ige kehvemale osapoolte omavahelisele kokkuleppele.\nTa\u0308name auva\u0308a\u0308rt esinejaid ja osalejaid ning soovime ko\u0303igile vaidlustevaba a\u0308ritegevust. Samuti ta\u0308name ICC Eesti volikogu esimeest Aare Mihelsoni seminarisarja organiseerimise eest.\nKellel ei o\u0303nnestunud meiega liituda ja on soov arbitraaz\u030ci sarja ja\u0308relvaadata, siis ko\u0303ik arbitraaz\u030ci seminarid on leitavad ja\u0308rgnevatelt otselinkidelt:"}, {"text_idx": "#000082", "text": "I seminar: Mis on vahekohtumenetlus ja milleks ettevo\u0303tjale arbitraaz\u030c?\nII seminar: Kuidas tekib vahekohtu otsus ja kuidas seda vaidlustada saab?\nIII seminar: Arbitraaz\u030c erinevates institutsioonides: ICC, EKTK jt"}, {"text_idx": "#000086", "text": "Sigarid on elustiil, mis u\u0308hendab inimesi, kes selle kultuuri va\u0308a\u0308rtustada oskavad. ICC Sigariklubis kohtuvad huvilised, kelle kirg on o\u0303ppida selle kultuuri olemust, pa\u0308ritolu ja kombeid. Oodata on po\u0303nevaid uusi teadmisi, tutvusi ja intelligentseid arutelusid."}, {"text_idx": "#000089", "text": "Oodatud on ko\u0303ik huvilised, olenemate varasemast kogemusest sigaritega. O\u0303htu orienteeruv lo\u0303pp kell 21:00"}, {"text_idx": "#000091", "text": "ICC Eesti viib la\u0308bi kolmeosalise vahekohtumenetlust tutvustava sarja"}, {"text_idx": "#000092", "text": "Ettevo\u0303tjate huvi erimeelsuste lahendamisel kohtuva\u0308liselt ning oma liikmete soovil viib ICC Eesti la\u0308bi arbitraaz\u030ci alase kolmeosalise lu\u0308hiseminari. Ra\u0308a\u0308gime lahti mis asi on arbitraaz\u030c, selle menetlus ja toimingud ning eri institutsioonid. Seminar on mo\u0303eldud ko\u0303igile huvitatutele ettevo\u0303tjatest advokaatideni. Seminari veavad rahvusvaheliselt tunnustatud ja oma ala tipptegijad."}, {"text_idx": "#000093", "text": "18.03.2022 alustab ICC Eesti uue kolmeosalise vahekohtumenetlust ehk arbitraaz\u030ci tutvustava sarjaga. Esimeses saates \u2013 \u201eMis on vahekohtumenetlus ja milleks ettevo\u0303tjale arbitraaz\u030c?\u201c tutvustab LEADELL Pilv vandeadvokaat ja partner Pirkka-Marja Po\u0303ldvere vahekohtumenetluse olemust, selle erisusi riikliku kohtu menetlustest, selgitab millistel juhtudel eelistada vaidluste lahendamist arbitraaz\u030cis ja millises mitte ning lahkab, millised on arbitraaz\u030ci eelised laiemalt. Juttu tuleb ka vahekohtu kokkuleppest kui arbitraaz\u030ci alustalast ja sellest, kuidas vahekohtumenetluse kokkulepet koostada ja mida selle juures arvestada. Saate pikkuseks on planeeritud 30 minutit."}, {"text_idx": "#000094", "text": "Sarja teine saade \u201eKuidas tekib vahekohtu otsus ja kuidas seda vaidlustada saab?\u201c on kavandatud 14.04.2022 ja keskendub vahekohtu menetlusele kui protsessile. Mida peab tegema, et vahekohtumenetlust alustada ja kuidas see protsess toimub? Kuidas leitakse vahekohtunikud? Kuidas tagatakse vahekohtunike so\u0303ltumatus ja erapooletus? Ka\u0308sitlemist leiavad menetluse aluspo\u0303himo\u0303tted ja vahekohtu otsuse kujunemise protsess (sh to\u0303endite esitamine, tunnistajate u\u0308lekuulamise po\u0303himo\u0303tted jms). Lo\u0303petuseks selgitab Pirkka-Marja Po\u0303ldvere, kas ja kuidas on vo\u0303imalik vahekohtu otsust vaidlustada ning kuidas toimub vahekohtu otsuse ta\u0308itmine. Saate pikkuseks on planeeritud 30 minutit."}, {"text_idx": "#000095", "text": "Lu\u0308hisarja lo\u0303petab 05.05.2022 toimuv arutelu teemal \u201eArbitraaz\u030c erinevates institutsioonides: ICC, EKTK jt\u201c. Saates vahetavad vahekohtumenetluses kogenud vandeadvokaadid Pirkka-Marja Po\u0303ldvere (LEADELL Pilv) ja Triinu Hiob (NJORD) mo\u0303tteid erinevate rahvusvaheliselt tunnustatud vahekohtumenetluse institutsioonide sarnasuste ja erisuste u\u0308le. Enneko\u0303ike keskendutakse ICC reeglite alusel la\u0308biviidavale vahekohtumenetlusele ja Eesti Kaubandus- ja To\u0308o\u0308stuskoja Arbitraaz\u030cikohtu menetlustele ja arutatakse, millal u\u0308ht vo\u0303i teist lahendust kasutada. Saate pikkuseks on planeeritud 60 minutit."}, {"text_idx": "#000096", "text": "Pirkka-Marja Po\u0303ldvere on u\u0308ks Eesti parimaid vahekohtumenetluse spetsialiste, osaledes vahekohtumenetlustes nii poole esindaja kui vahekohtunikuna. Teda on nimetatud vahekohtunikuks EKTK, SCC, FAI ja Taani Vahekohtumenetluse Instituudi menetlustes. Ta loeb regulaarselt vahekohtumenetlusealaseid loenguid, kirjutab artikleid ning osaleb aktiivselt vahekohtumenetlust puudutavas o\u0303igusloomes. Pirkka-Marja Po\u0303ldvere on EKTK Arbitraaz\u030cikohtu no\u0303ukogu aseesimees. Eesti Vabariik on ta nimetanud Rahvusvahelise Investeerimisvaidluste Lahendamise Keskuse (International Centre for Settlement of Investment Disputes \u2013 ICSID) vahekohtunike paneeli liikmeks (2017-2023). Alates Detsembrist 2021 on ta ka ICC Arbitraaz\u030cikomisjoni liige. Samuti on ta sageli esinenud ja avaldanud artikleid a\u0308rio\u0303igusega seotud teemadel. Rahvusvahelise advokaate hindava va\u0308ljaande Chambers Global 2022 kohaselt kirjeldatakse tema vahekohtumenetluse alaseid teadmisi kui \u201eparim kombinatsioon akadeemislistest teadmistest ja praktilisest kogemusest\u201c. Pirkka-Marja Po\u0303ldvere on Eesti Advokatuuri a\u0308rio\u0303iguse komisjoni liige."}, {"text_idx": "#000097", "text": "Triinu Hiob on rahvusvaheliselt tunnustatud u\u0308ks Eesti parimaid arbitraaz\u030cialaseid spetsialiste. Ta on tegutsenud vahekohtunikuna Rahvusvahelise Kaubanduskoja ICC, Soome FAI ja EKTK vahekohtureeglite alusel ning alates 2018. aasta juulist on ta ICC rahvusvahelise vahekohtu liige. Eesti riik on nimetanud Triinu Hiobi Haagis asuva Alalise Vahekohtu ja investeeringukaitsevaidlustele keskenduva ICSID vahekohtu liikmeks. Triinu viib la\u0308bi lepitusmenetlusi Eesti Kindlustusseltside Liidu kindlustuslepitusorgani lepitajana ja on u\u0308htlasi kantud kindlustuse vahekohtunike nimekirja. Ta on viinud la\u0308bi loenguid ja seminare Tartu U\u0308likooli o\u0303igusteaduskonnas ning osalenud bakalaureuse- ja magistrito\u0308o\u0308de kaitsmiskomisjonide to\u0308o\u0308s. Triinu Hiob on Eesti Advokatuuri liige, olles ka advokatuuri kutsesobivuskomisjoni liige."}, {"text_idx": "#000098", "text": "18.03.2022 \u201eMis on vahekohtumenetlus ja milleks ettevo\u0303tjale arbitraaz\u030c?\u201c"}, {"text_idx": "#000099", "text": "14.04.2022 \u201eKuidas tekib vahekohtu otsus ja kuidas seda vaidlustada saab?\u201c"}, {"text_idx": "#000100", "text": "05.05.2022 \u201eArbitraaz\u030c erinevates institutsioonides: ICC, EKTK jt\u201c"}, {"text_idx": "#000102", "text": "Kutsume u\u0308les ko\u0303iki liikmesfirmasid, ettevo\u0303tteid ja ettevo\u0303tlike inimesi andma oma panus ning toetama so\u0303jas kannatavat Ukraina rahvast ja riiki."}]